stanford-oval/wikipedia huggingface dataset:
טיפול זוגי (תוכנית טלוויזיה ישראלית)
סקירת התוכנית

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון | מדרוג |
| --- | --- | --- | --- | --- | --- | --- |
|  | 1 | 12 | 12 | 29 בנובמבר 2021 | 4 בינואר 2022 | — |
|  | 2 | 12 | 12 | 4 במרץ 2024 | 9 באפריל 2024 | 2.3% |
פרקים > עונה 1 (2021-2022)

| 0 | 1 | 2 | 3 |
| --- | --- | --- | --- |
| מספר פרק בתוכנית | מספר פרק בעונה | שם הפרק | תאריך שידור מקורי ישראל |
| 1 | 1 | הבייבידול שמתחת לדלתא | 29 בנובמבר 2021 |
| 2 | 2 | אולי אני לא באמת אוהבת? | 30 בנובמבר 2021 |
| 3 | 3 | אימגו | 6 בדצמבר 2021 |
| 4 | 4 | את הופכת להיות אמא שלך | 7 בדצמבר 2021 |
| 5 | 5 | איך אתם רבים? | 13 בדצמבר 2021 |
| 6 | 6 | ציפור מחוץ לקן | 14 בדצמבר 2021 |
| 7 | 7 | להיכנס לתוך החושך | 20 בדצמבר 2021 |
| 8 | 8 | זה כמו סטוץ | 21 בדצמבר 2021 |
| 9 | 9 | דממה רועמת | 27 בדצמבר 2021 |
| 10 | 10 | אל תוותר על הגבינה הצהובה | 28 בדצמבר 2021 |
| 11 | 11 | אוכל לנשמה | 3 בינואר 2022 |
| 12 | 12 | הפרדוקס הכי גדול | 4 בינואר 2022 |
פרקים > עונה 2 (2024)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מספר פרק בתוכנית | מספר פרק בעונה | שם הפרק | תאריך שידור מקורי ישראל | נתוני צפייה | נתוני צפייה | מקור |
| מספר פרק בתוכנית | מספר פרק בעונה | שם הפרק | תאריך שידור מקורי ישראל | אחוזי צפייה | מספר צופים | מקור |
| 13 | 1 | סקס של הורים | 4 במרץ 2024 | 2.9% | 74,000 |  |
| 14 | 2 | יש דברים שלא מדברים עליהם | 5 במרץ 2024 | 3.4% | 81,000 |  |
| 15 | 3 | כל המשפחות הדפוקות שלנו | 11 במרץ 2024 | 2.6% | 60,000 |  |
| 16 | 4 | שקע בתוך הלב | 12 במרץ 2024 | 1.7% | 32,000 |  |
| 17 | 5 | השריטות שמנהלות לכם את הקשר | 18 במרץ 2024 | 2.8% | 71,000 |  |
| 18 | 6 | פרפר עם כנפיים שבורות | 19 במרץ 2024 | 2.2% | 55,000 |  |
| 19 | 7 | חזית אחת מול הקושי | 25 במרץ 2024 | 2.2% | 58,000 |  |
| 20 | 8 | הרכבת כבר נסעה | 26 במרץ 2024 | 1.4% | 38,000 |  |
| 21 | 9 | על עצמי אני יכולה לסמוך הכי טוב | 1 באפריל 2024 | 3.3% | 75,000 |  |
| 22 | 10 | מלח הארץ | 2 באפריל 2024 | 2.1% | 48,000 |  |
| 23 | 11 | אף פעם לא מאוחר כנראה | 8 באפריל 2024 | 1.6% |  |  |
| 24 | 12 | שרי קטנה במגירה | 9 באפריל 2024 | 1.6% | 34,000 |  |
הזוגות המשתתפים > עונה ראשונה

תמר ואגמון – נשואים 10 שנים. רופאה ואיש הייטק מצפון הארץ, הנמצאים במשבר זוגיות חריף על סף פירוק.
נטלי ומושיקו – נשואים 6 שנים (פרק ב' עבורו). ג'אגלריית וספר מרמלה, שמגיעים שנה אחרי הולדת הבן השני ומשבר דיכאון לאחר לידה של נטלי.
רינת ועמנואל – זוג דתי נשוי כ-5 שנים. אשת כוח אדם ומורה מחריש, המתמודדים עם זוגיות מלאת רצון טוב אבל ללא כל ניסיון והכנה.
הדס וליאור – ביחד 5 שנים. עובדים יחד בחברת הגברה שבבעלותו. מגיעים לתחזוק מערכת יחסים שעובדת אבל חורקת.
הזוגות המשתתפים > עונה שנייה

ספיר ואורפז – נשואים והורים לילדה. הכירו במהלך מגפת הקורונה שהאיצה את מערכת היחסים שלהם.
מינה ואלון – נשואים 23 שנה והורים ל-3 ילדים. לפני 9 שנים, אלון עבר תאונה עם סירה ובעקבות כך הפך לנכה, דבר שהשפיע על יחסיהם.
יעל ולירון – ביחד 5 שנים ואימהות ל-3 ילדים. סוחבות איתן משבר גדול שהתרחש לפני שנה, ומתמודדות עם בני משפחה שלא מקבלים את הזוגיות שלהן.
שרה ונתנאל – זוג דתי נשוי כ-4 שנים, והורים לשני ילדים. נאלצים ללמוד לחיות יחד לראשונה לאחר שנתנאל השתחרר משירות צבאי ארוך.
הפקה > פיתוח

במרץ 2021 פורסם שתאגיד השידור הישראלי רכש את הזכויות להפקת הגרסה המקומית של התוכנית.
במאי 2022 פורסם שהתוכנית חודשה לעונה שנייה. בהמשך פורסם ששרון ברעם וולובסקי, המטפלת הזוגית של העונה הראשונה, לא תמשיך לעונה השנייה.
הפקה > עריכה

במהלך תהליך הצילומים והעריכה של התוכנית, ההפקה נמצאת בקשר עם הזוגות המשתתפים.
הזוגות רשאים לבקש מראש לא להכניס לתוכנית נושאים הקשורים בין היתר לילדים, לקרובי המשפחה או לאנשים הקשורים למריבה בין הזוג אך אינם צריכים להיחשף. גם לאחר הטיפול, הזוגות רשאים לבקש להוציא מהתוכנית דברים מסוימים שנאמרו בו.
בנוסף, המטפלת הזוגית צופה בפרקים הערוכים בשביל לבדוק שדברים שלטעמה פוגעים בזוגות לא יהיו חלק מהתוכנית. ההפקה מאפשרת גם לזוגות לצפות בפרקי התוכנית לפני שידורם.
ביקורת > עונה 1

נטע חוטר מאתר "tvbee" ציינה לטובה את אופי התוכנית: ”יש בתכנית משהו לא מתלהם ולא צהוב כפי שיכל להיות. כלומר, קשה שלא להתכווץ מול זוגות שרבים בחדר הטיפולים ומולנו [...] אבל התכנית מאוזנת, נמנעת משיפוטיות ומהצגה חד צדדית של מושאיה”.
עידו ישעיהו מאתר "וואלה!" ביקר את אופן הטיפול של שרון ברעם וולובסקי: ”הגישה של ברעם וולובסקי שונה בתכלית. הפסיכולוגית המקומית הרבה פחות נטמעת, לא מאפשרת לדברים בחדר לצמוח מעצמם, אלא מנסחת בקביעות ובישירות את הבעיה של המטופלים ושל הזוגיות שלהם, לפעמים בזמן שהם עצמם עדיין מדברים”.
סמדר שילוני מאתר "ynet" שיבחה את התוכנית וכתבה: ”ארבעה זוגות מתיישבים בחדר הטיפולים, וחושפים את האמת העירומה על יחסים רומנטיים - באופן שמפיקי 'חתונה ממבט ראשון' יכולים רק לחלום עליו. זו טלוויזיה מעמיקה, אנושית ומעוררת הזדהות, שאנחנו צריכים יותר מאי פעם”.
ביקורת > עונה 2

ניר וולף מעיתון "ישראל היום" כתב על התוכנית שהיא ”כנראה התוכנית הכי חושפנית בטלוויזיה”.
רועי אבן מאתר "tvbee" כתב על התוכנית שהיא ”צפיית חובה למי שמתעניין בתחום, ואפילו למי שלא”.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס האקדמיה הישראלית לטלוויזיה | 2021 | סדרה עובדתית | עונה ראשונה | מועמדות |  |
| פרס האקדמיה הישראלית לטלוויזיה | 2021 | בימוי בסדרה תיעודית ועובדתית | עדי לוי | מועמדות |  |
| פרס האקדמיה הישראלית לטלוויזיה | 2021 | עריכת תמונה בסדרה תיעודית ועובדתית | שמעון ספקטור, טל הייק ואפי כהן ורטש | זכייה |  |
| פרס האקדמיה הישראלית לטלוויזיה | 2021 | מקליט/ה בסדרה תיעודית ועובדתית | ניר אלון | מועמדות |  |
| פרס האקדמיה הישראלית לטלוויזיה | 2024 | תוכנית דוקו-ריאליטי | "טיפול זוגי" · עונה 2 | בהמתנה |  |
הערות שוליים

↑  כאן 11 בבשורה: זו הסדרה שחוזרת לעונה שנייה, באתר אייס, 20 בפברואר 2024
↑  רייטינג: חולי אהבה מעל כולם, הפטריוטים ניצחו את פקין אקספרס?, באתר אייס, 5 במרץ 2024
↑  רייטינג: מאסטר שף ממשיכה ללהוט, כאן 11 הביכה את הפטריוטים, באתר אייס, 6 במרץ 2024
↑  רייטינג: חולי אהבה בפער ענק, הפטריוטים בהתאוששות מרשימה, באתר אייס, 12 במרץ 2024
↑  רייטינג: מאסטר שף ללא תחרות, בכורה פושרת ברשת 13, באתר אייס, 13 במרץ 2024
↑  רייטינג: חולי אהבה בשליטה, פקין אקספרס וחדשות 13 מפתיעות, באתר אייס, 19 במרץ 2024
↑  ערוץ 14 שובר שיאים: זה המהפך הדרמטי שהביך את המתחרות, באתר אייס, 20 במרץ 2024
↑  רייטינג: חולי אהבה לוהטת לקראת סיום העונה, הפטריוטים מתקשים, באתר אייס, 26 במרץ 2024
↑  רייטינג: מאסטר שף לא עוצרת, הפטריוטים ניצחו את דרוקר, באתר אייס, 27 במרץ 2024
↑  נתוני המדרוג של 1 באפריל 2024, באתר ערוץ הוואטסאפ של ערן סויסה
↑  נתוני המדרוג של 2 באפריל 2024, בערוץ הטלגרם של Scopt‏, 3 באפריל 2024
↑   ציוץ של גיל משעלי ברשת החברתית אקס (טוויטר), 9 באפריל 2024
↑  רייטינג: מאסטר שף חוגגת, רביב דרוקר מביס את הפטריוטים, באתר אייס, 10 באפריל 2024
↑  הפורמט האמריקאי המצליח נוחת בכאן 11, באתר "סרוגים", 23 במרץ 2021
↑  קיץ ברבנר, ‏ממשיכים לטפל: "טיפול זוגי" חוזרת וב"כאן 11" מחפשים זוגות, באתר מעריב אונליין, 25 במאי 2022
↑   ציוץ של ערן סויסה ברשת החברתית אקס (טוויטר), 22 ביוני 2022
1 2 3  דורין אליהו, שוברת מסך: ריאיון עם האישה שמאחורי התוכניות הכי אהובות, באתר "את", 14 במרץ 2024
1 2  סיון קנטי אביטן, "כשאנשים מגיעים לטיפול עם רצון להיפרד, אני מבקשת שיחכו עם זה ארבעה חודשים", באתר ynet, 7 במרץ 2024
↑  נטע חוטר, ‏במקום לריב, נצפה באחרים רבים, באתר ‏מאקו‏, 30 בנובמבר 2021
↑  עידו ישעיהו‏, "טיפול זוגי" מקפידה להיות שקטה, מכילה, אנטי סנסציונית ואנטי נצלנית, באתר וואלה, 1 בדצמבר 2021
↑  סמדר שילוני, "טיפול זוגי" היא לא סתם ריאליטי, אלא אירוע טלוויזיוני משמעותי ונחוץ, באתר ynet, 30 בנובמבר 2021
↑  ניר וולף, מי גורם לזוגות הישראלים לחשוף את הבעיות האינטימיות שלהם מול כל המדינה?, באתר ישראל היום, 5 במרץ 2024
↑  רועי אבן, ‏"טיפול זוגי" חזרה, והיא רוצה לדבר על סקס, באתר ‏מאקו‏, 5 במרץ 2024
↑   המועמדות והמועמדים לפרסי הטלוויזיה 2024, סרטון בערוץ "האקדמיה הישראלית לקולנוע וטלוויזיה", באתר יוטיוב, 2 במרץ 2025
↑  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
↑  במגזר היהודי
↑  באוכלוסייה הכללית
אור בן מלך

| --- | --- |
orbenmemelech
 לידה:  30 באוקטובר 1986 (בן 38) ישראל
 מדינה:  ישראל 
 תקופת הפעילות:  מ-2009
 פרופיל ב-IMDb
 
אור בן מלך (נולד ב-30 באוקטובר 1986) הוא שחקן וזמר ישראלי.
ביוגרפיה

בן מלך הוא בנו של הזמר והשחקן איציק בן מלך. הוא שירת בתיאטרון צה"ל והוא בוגר סטודיו למשחק ניסן נתיב.
בשנת 2009 שיחק בעונה השלישית של "האלופה" בתפקיד רובי קמחזי, כוכב קבוצת הנוער. בשנת 2010 לוהק לשחק ב"עספור" את תבור, תלמיד תיכון הלומד יחד עם סיוון המבצע שליחויות עבור סרגוסטי. באותה שנה שיחק בן מלך בסרטו של הבמאי דובר קוסאשווילי "התגנבות יחידים" בתפקיד זכי.
בשנת 2011 שיחק בסדרה "אורים ותומים" בתפקיד עוז. בסוף שנת 2011 לוהק לסרטו של הבמאי יריב הורוביץ "רוק בקסבה".
בשנת 2012 גילם את חיליק בסרט "העולם מצחיק" של הבמאי שמי זרחין.
באותו שנה גילם את דמותו של עידו בהצגה "סוסים על כביש גהה" בתיאטרון בית ליסין. הוא היה מועמד לפרס התיאטרון הישראלי לשחקן המבטיח לאותה שנה.
באותה שנה ובשנת 2013 השתתף בעונה השנייה והשלישית של "גאליס", בתפקיד עילי.
בשנת 2013 החל לשחק בעונה הרביעית של סדרת הטלוויזיה "הבורר", בתפקיד יוגב מימון. ב-2014 השתתף בעונה השנייה של הסדרה "פלפלים צהובים".
בשנת 2014 התחיל אור בן מלך ללמוד בסמינר הקיבוצים, תואר ראשון בחינוך.
בשנת 2015 החל לשחק בהצגה "שבטים" לצד אגם רודברג, ידידיה ויטל ויובל סגל ו״טרטיף״ כבנו של ששון גבאי לצד מיה דגן בתיאטרון בית ליסין.
בשנת 2017 החל לשחק בהצגה "אילוף הסוררת" לצד מיה דגן ויובל סגל ו"הקומה השלישית" כבנה של יונה אליאן בתיאטרון בית ליסין. באוקטובר אותה שנה שיחק בסדרה "כיפת ברזל", בתור חייל חילוני הגונב חפצים מהגדוד החרדי.
בשנת 2019 שיחק בתפקיד הראשי בסדרה "המדובב" של YES. בנוסף באותה שנה שיחק גם בסדרה "נחמה" של רשף לוי. כמו כן גילם את הרוצח יוסף חיים בן דוד בסדרת הדרמה "הנערים" של HBO.
בשנת 2021 שיחק בסדרה "ישמח חתני".
באותה שנה שיחק בסדרה הקומית "קופה ראשית" בתפקיד אלירן מוצפי עובד כללי שהצטרף לצוות הסופר.
בשנת 2022 חזר לשחק בעונה החדשה של "המדובב". לאחר מכן, הצטלם לסדרה החדשה המבוססת על חייה של אנה זק, "לעוף על אנה".
בשנת 2023 עלתה לאוויר סדרת הנוער "לעוף על אנה" בה מגלם את דמותו של דקל בוטבול.
בשנת 2024 שיחק בתפקיד הראשי את דמותו של אליעזר בן יהודה בסדרת הטלוויזיה "הצבי".
בנוסף לקריירת המשחק, בעבר היה בן מלך גם חבר בהרכב הראפ "דורג'מן", יחד עם עידו פרידמן ועפר סקר.
חיים אישיים

בן מלך מתגורר ברמת גן. הוא בעל תואר ראשון בחינוך מסמינר הקיבוצים ותואר שני במנהל ומנהיגות בחינוך באוניברסיטת תל אביב ולתואר שני בקולנוע באותו המוסד.
פילמוגרפיה

| שנה> סרטים | שם> סרטים | דמות> סרטים | הערות> סרטים |
| --- | --- | --- | --- |
| 2010 | התגנבות יחידים | זכי |  |
| 2011 | עדות |  |  |
| 2012 | העולם מצחיק | חיליק |  |
| 2014 | אהבות בקיצור | יוני | סרט סטודנטים |
| 2017 | אנטנה | סמל ירון |  |
| 2017 | מכתוב |  |  |
טלוויזיה
| 2008 | לצחוק או למות | — | אורח |
| 2009 | האלופה | רובי קמחזי | תפקיד אורח |
| 2009 | פרשת השבוע |  | תפקיד אורח |
| 2010 | עספור | תבור |  |
| 2011 | אורים ותומים | עוז אלגרבלי |  |
| 2011 | אנדו | דודא שכטר |  |
| 2012–2013 | גאליס | עילי בן שושן |  |
| 2013–2014 | הבורר | יוגב מימון |  |
| 2014 | פלפלים צהובים | אבני |  |
| 2017 | כיפת ברזל | חייל חילוני | תפקיד אורח |
| 2018 | הרמון | מייקי |  |
| 2019 | נחמה | שלומי בדני |  |
| 2019 | הנערים | יוסף חיים בן דוד |  |
| 2019–2023 | המדובב | אסא כץ |  מועמד פרס האקדמיה הישראלית לטלוויזיה לשחקן ראשי בסדרת דרמה ודרמה יומית (2024) |
| 2020 | שב"ס | מנש |  |
| 2021 | קופה ראשית | אלירן מוצפי | תפקיד אורח |
| 2021 | ישמח חתני | משה חנוכה |  |
| 2021 | מעילה | אליאב גוזלי |  |
| 2023 | לעוף על אנה | דקל בוטבול |  |
| 2024 | הצבי | אליעזר בן-יהודה |  מועמד פרס האקדמיה הישראלית לטלוויזיה לשחקן ראשי בסדרת דרמה (2024) |
הערות שוליים

↑  פרס השחקן המבטיח לשנת 2012, באתר פרס התיאטרון הישראלי
↑  yes | לעוף על אנה, באתר www.yes.co.il
↑  רינת קרמר יבלינוביץ, ‏"הצבי": אליעזר בן יהודה והשפה העברית מגיעים לטלוויזיה, באתר "סרוגים", 29 בפברואר 2024
↑  רתם איזק, "דרך המלך", ראיון ב-7 לילות, 1 במרץ 2024
↑   המועמדות והמועמדים לפרסי הטלוויזיה 2024, סרטון בערוץ "האקדמיה הישראלית לקולנוע וטלוויזיה", באתר יוטיוב, 2 במרץ 2025
כריסטופר רובין מילן

| --- | --- |

תמונה של כריסטופר רובין מילן בגיל 7 מאת מרקוס אדמס  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  21 באוגוסט 1920 צ'לסי, לונדון, אנגליה
 פטירה:  20 באפריל 1996 (בגיל 75) טוטנס, מחוז דבון, אנגליה
 מדינה:  הממלכה המאוחדת הממלכה המאוחדת
 ידוע בשל:  ההשראה לדמותו של כריסטופר רובין בספרי ובסרטי פו הדב
 השכלה:  בית הספר סטואו  טריניטי קולג' 
 השקפה דתית:  אתאיזם 
 
כריסטופר רובין מילן (באנגלית: Christopher Robin Milne;‏ 21 באוגוסט 1920 – 20 באפריל 1996) היה בנו של הסופר אלן אלכסנדר מילן. כילד, שימשה דמותו השראה ליצירת דמותו של כריסטופר רובין בסדרת הספרים שכתב אביו, פו הדב ובספר השירים לילדים פעוטים היינו.
ראשית חייו

כריסטופר רובין מילן נולד בבית מספר 11 ברחוב מלרוד שבשכונת צ'לסי שבלונדון, אנגליה, לאביו, הסופר אלן אלכסנדר מילן ולאמו דורותי לבית סלינקורט. הוריו ציפו שתיוולד להם בת ובחרו בשם רוזמרי. כאשר התברר שנולד להם בן, הם התכוונו בתחילה לקרוא לו בשם בילי, אך החליטו ששם זה יהיה לא רשמי מספיק. הם העניקו לו שני שמות פרטיים כדי להבחינו מבני משפחה אחרים. כל אחד מהם בחר בשם. אף על פי ששמו הרשמי היה כריסטופר רובין, קראו לו הוריו לעיתים קרובות בשם בילי. כאשר הוא החל לדבר, הוא הגה את שם משפחתו כ"מון" (Moon) במקום מילן. מאז כונה מילן לעיתים קרובות בכינויים "בילי", "מון" או "בילי מון". בבגרותו הוא כונה פשוט "כריסטופר".
ביום הולדתו הראשון קיבל מילן דוב צעצוע מתוצרת חברת פרנל (אנ') שאותו הוא כינה "אדוארד". צעצוע זה, יחד עם דובה שחורה בשם ויניפג, שאותה ראו מילן ואביו בגן החיות של לונדון, הפכו להשראה לדמותו של פו הדב.
כילד זלזל מילן ביכולותיו השכליות וכינה את עצמו פעמים רבות "טיפש", אך הוא היה ילד נבון מאוד לגילו. הוא הפחית מערך עצמו מאחר שהוא היה מסוגל לפתור תרגילי חשבון מסובכים כמעט ללא שום קושי, אך היה עליו להתרכז כדי לפתור תרגילים פשוטים.
מאמו ירש מילן את הכישרון למלאכות יד. ברשותו הייתה ערכת כלי עבודה קטנה שבאמצעותה פירק את מנעול דלת חדרו כאשר היה בן שבע. בגיל עשר הוא ידע לתקן שעון מטוטלת ולגרום לאקדח קפצונים לירות כדורים אמיתיים.
לימודים

בית הספר הראשון בו למד מילן היה בית ספר גיבס, בית ספר פרטי בלונדון. ב-1929, כאשר היה בן תשע, הוא החל ללמוד בבית הספר הפרטי בוקסגרוב שבעיירה גילדפורד שבמחוז סארי ובגיל 13 הוא החל ללמוד בבית הספר הפרטי לבנים סטאו שבבקינגהאמשייר, שם הוא למד אגרוף כדרך התגוננות מפני ההקנטות של חבריו לספסל הלימודים. ב-1939 הוא זכה במלגת לימודים למתמטיקה בטריניטי קולג' בקיימברידג'.
חייו הבוגרים

עם פרוץ מלחמת העולם השנייה, הפסיק מילן את לימודיו כדי להתגייס לצבא, אך הוא נפסל בבדיקות הרפואיות. אביו הפעיל את השפעתו כדי שהוא יוצב בגדוד האימונים השני של חיל ההנדסה המלכותי וביולי 1942 הוא הוצב עם יחידתו בזירת הים התיכון.
בעת שירותו הצבאי הוא החל לסלוד ממה שהוא ראה כניצול ילדותו על ידי אביו והחל לשנוא את הספרים שחשפו אותו לעיני הציבור. לאחר שחרורו מהצבא הוא חזר לקיימברידג' כדי להשלים את לימודיו. הוא סיים את לימודי השפה האנגלית כמצטיין בדרגה שלישית.
ב-24 ביולי 1948 נשא מילן לאישה את בת דודתו, לסלי סלינקורט. אמו של מילן לא הייתה שבעת רצון מנישואין אלו, בין השאר בשל יחסיה הלא טובים עם אחיה, אביה של לסלי. שאיפתה הייתה שבנה יישא לאישה את חברת ילדותו, אן דרלינגטון.
ב-1951 עקרו מילן ורעייתו לעיר דארטמות' שבמחוז דבון כדי להקים חנות ספרים. החנות הפכה לסיפור הצלחה, אף על פי שאמו של מילן הייתה סבורה שזה רעיון מוזר, שכן לא נראה היה שהוא מוכשר לעסקים ושכמוכר ספרים הוא ייתקל באופן תדיר בחובבי ספרי פו הדב. אף על פי ששתי הסוגיות האלו גרמו להם לתסכול, ניהלו מילן ורעייתו את החנות שלהם במשך שנים ללא צורך להיעזר בתמלוגים ממכירת ספרי פו הדב. לאחר שמילן פרש מעסקי מכירת הספרים, פתחה אשתו יחד עם שותף לעסקים חנות למכירת ספרים יד שנייה.
לאחר שבריאותו של אביו התרופפה, ביקר אותו מילן לפעמים, אך לאחר מותו של אביו הוא לא שמר על שום קשר עם אמו ב-15 השנים עד למותה. גם כאשר הייתה אמו על ערש דווי, היא סירבה לראות את בנה. ב-1956, חודשים ספורים לאחר מותו של מילן האב, נולדה למילן בת בשם קלייר. קלייר מילן אובחנה כמי שסובלת משיתוק מוחין ולימים היא ניהלה קרן צדקה לסיוע לנכים שנקראה על שמה.
ב-1974 פרסם מילן את הראשונה מתוך שלוש האוטוביוגרפיות שלו. בספר זה, "המקומות הקסומים" (The Enchanted Places), הוא סיפר על ילדותו ועל הבעיות שבהן הוא נתקל בהקשר לספרי פו הדב. מילן העביר את הבובות הממולאות המקוריות ששימשו כהשראה לספרי פו הדב למוציא לאור של הספרים, שתרם אותם לספריית העיר ניו יורק. בספרה "חברים דמיוניים וכיצד ילדים יוצרים אותם", ציינה מרג'ורי טיילור שרבים היו מאוכזבים מצעדו זה של מילן, שהסביר כי הוא מעדיף להתרכז בנושאים המעניינים אותו. מילן סלד מהמסחור של ספרי וסרטי פו הדב.
בשנותיו האחרונות סבל כריסטופר רובין מילן מתסמונת מיאסטניה גראביס ומת בשנתו ב-20 באפריל 1996, בגיל 75.
בשנת 2017 יצא לאקרנים סרט ביוגרפי אודות משפחת מילן המתמקד בדמותו של כריסטופר רובין מילן בשם "להתראות כריסטופר רובין" (Goodbye Christopher Robin).
ספריו

"המקומות הקסומים" (The Enchanted Places) 1974.
"השביל בינות העצים" (Path Through the Trees) 1979
"המכתש על הגבעה" (Hollow on the Hill) 1982
"הנפילה" (The Windfall) 1985
"הגן הפתוח" (The Open Garden) 1988
הערות שוליים

↑  History of Winnie the Pooh. Just-Pooh.com – Discover the magic world of Pooh. Retrieved 9 August 2012
↑  "Winnie", Historica Minutes: The Historica Foundation of Canada; retrieved 30 May 2008.
↑  אתר הקרן
↑  Taylor, Marjorie (1999). Imaginary Companions and the Children Who Create Them. Oxford University Press. p. 120
↑  Heathcote, Graham (31 August 1980). "Christopher Robin turns 60". Kingman Daily Milner. p. 10.
↑  Ann Thwaite. "Obituary: Christopher Milne". The Independent. Retrieved 2017-06-06
↑  Mark Kermode (October 1, 2017). "Goodbye Christopher Robin review – delightful take on the difficult birth of Winnie-the-Pooh". The Guardian.
| פו הדב |
| --- | --- | --- |
| ספרים | פעוטים היינו (1924) • פו הדב (1926) • אנחנו שנינו (1927) • הבית בקרן פו (1928) • בחזרה ליער מאה העצים (2009) • פו הדב הכי טוב בעולם (2016) |  |
| דמויות | כריסטופר רובין • פו הדב • ינשוף • איה • חזרזיר • רו • קנגה • ארנב • פיל נפיל • טיגר |  |
| סרטים | פו הדב ועץ הדבש (1966) • פו הדב ביום סגריר (1968) • פו הדב וטיגר גם (1974) • הרפתקאותיו של פו הדב (1977) • פו הדב ויום ההולדת של איה (1983) • פו הדב וחברים (1985) • פו הדב: ההרפתקה הגדולה ביותר (1997) •  טיגר: הסרט (2000) •  חזרזיר: הסרט (2003) • פו הדב: האביב של רו (2004) • פו הדב: סיפורו של פיל נפיל (2005)  • פו הדב (2011) • כריסטופר רובין (2018) |  |
| אישים | א"א מילן • ג'ים קאמינגס • פיטר דניס • וולט דיסני • סטרלינג הולוויי • יבגני לאונוב • כריסטופר רובין מילן • האחים שרמן • ארנסט שפארד |  |
| שונות | ויניפג הדובה • יער אשדאון • יער ת"ק פרסאות • הטאו של פו • הטה של חזרזיר • הרפתקאותיו הרבות של פו הדב |  |
| סדרות | הרפתקאות פו הדוב (1988–1991) • חבריי טיגר ופו (2007–2010) |  |
| --- | --- |
בקרת זהויות :  NLI: 987007383829205171  PLWABN: 9810607807305606  BIBSYS: 90718318  BnF: cb129688878 (data)  CiNii: DA04844740  GND: 122274601  ISNI: 0000 0001 0774 4254  LCCN: n83237108  NDL: 00450124  NLA: 35354144  NTA: 070795347  SNAC: w6dc2791  SUDOC: 086116975  Trove: 923040  VIAF: 79135882   WorldCat (עם VIAF): 79135882
ארץ נהדרת

ערך זה עוסק בתוכנית בידור סאטירית ישראלית. אם התכוונתם למשמעות אחרת, ראו .
| --- | --- |

 סוגה:  בידור, קומדיה, מערכונים, סאטירה
 יוצרים:  מולי שגב, דוד ליפשיץ, אסף שלמון
 כותבים:  דוד ליפשיץ, אסף שלמון, יניב מלינרסקי (עונה 3) דרור רפאל, אריק זילברמן, ערן זרחוביץ' (עונות 2–3, 8–), אריק שגב (עונות 2–3), איתי רייכר, אילן שפלר, אבי אטינגר, אסף גפן, אסף הראל, ליאור שליין (עונה 1), עמרי מרכוס (עונות 1–4), אסף בייזר, אבי נוסבאום (עונה 2–), יובל פרידמן (עונה 3), אסף כץ (עונות 3–4), אבי רוזנבלום (עונה 4), ערן פורת (עונה 4), שרון קנטור (עונה 5) ליאור כפיר רפאל (עונה 6–), אמיר בן סירה (עונה 6–), עידו רוזנבלום (עונה 7), אדר מירום (עונה 7), עמרי עמית (עונה 7), שחר אינבינדר (עונה 7), שרון טייכר (עונה 8–), רונה תמיר (עונה 9), איל אפטר (עונות 9–10), מאיה סובול (עונה 10), אמיר בן-דוד (עונה 11), רות אלבז (עונה 16) יותם בקר, רשף שי, דור כהאן (עונה 19) עומר ריבק, עדי מסיקה, מתן חלק
 בימוי:  יונתן גורפינקל, רועי פלורנטין, קרן חכמה, בן בכר, ירון שילון, עידו רוזנבלום, אופיר לובל, אמיר אוקרייניץ, אהרון קפלן
 מנחים:  איל קיציס
 שחקנים:  ראו פסקת משתתפים
 פרסים:  פרס האקדמיה לטלוויזיה בשנים 2004‏-2011 ו-2017-‏2021, ופרס מסך הזהב לתוכנית השנה בשנים 2004 ו-2005
 ארץ מקור:  ישראל ישראל
 שפות:  עברית
 מספר עונות:  21
 מספר פרקים:  368
 תוכנית המשך:  פסקת ספין-אוף
 הפקה
 מפיקים בפועל:  רוני רפפורט מיכל טופל שירי לוטן מיכאלי נועם ליאור ענת פירסוב
 חברת הפקה:  שידורי קשת
 הפצה:  קשת 12 
 עורכים:  מולי שגב (עורך ראשי), ליאת פלדמן (עונה 1), מיקה אלמוג (עונה 2), יורם זק (עונה 2), עדי לוי (עונה 3), ענת ריבלין (עונות 4–8, 12), יוני גולן (עונות 9–11), תמר צפנת כהן (עונות 9–14), ניר זהבי (עונות 14–16) אורי מוזר (עונות 17-)
 אתר צילומים:  אולפני מימד (עונות 1–3), אולפני הרצליה (עונות 4–הווה), קריית התקשורת נווה אילן (עונה 12), Point 2 Point (2 תוכניות בעונה 17)
 טכניקת צילום:  מערך מרובה מצלמות 
 מוזיקה:  חיים צינוביץ', תומר בירן, גל תורן, אופיר קנר
 אורך פרק:  30–65 דקות
 שידור
 רשת שידור:  שידורי קשת ערוץ 2 (עונות 1–14) קשת 12 (עונה 15–אילך) ביפ ערוץ ההומור ערוץ ארץ נהדרת
 פורמט (תמונה):  SDTV 4:3 (עונות 1–9) SDTV 16:9 (עונות 10–14) HDTV (עונה 15–הווה)
 פורמט (קול):  סטריאו
 תקופת שידור מקורית:  2 בנובמבר 2003 – הווה
 קישורים חיצוניים
 האתר הרשמי של "ארץ נהדרת"
 דף התוכנית ב-IMDb
 
ארץ נהדרת היא תוכנית בידור סאטירית ישראלית המשודרת במסגרת "שידורי קשת" החל מנובמבר 2003. עד שנת 2017 שודרה התוכנית בערוץ 2, ומאז 1 בנובמבר 2017 היא משודרת בקשת 12.
התוכנית זכתה בשמונה פרסי האקדמיה הישראלית לטלוויזיה ברציפות בשנים 2003–2011. ב-2021 זכתה התוכנית באות אבירת איכות השלטון לשנת 2020 בקטגוריית תרבות וחינוך.
מאפיינים

התוכנית כוללת התייחסויות סאטיריות והומוריסטיות לאירועי השבוע החולף בעיקר באמצעות חיקויים, מערכונים, בדיחות וחידודים על כותרות השבוע. פורמט התוכנית הוא כשל מהדורת חדשות טלוויזיונית, כשהמערכונים והפינות השונות משתלבים ככתבות, ראיונות ודיווחים חיים, השזורים על פני רצף ה"מהדורה". באופן זה התוכנית מלעיגה על רבים מהמאפיינים של תרבות הטלוויזיה עצמה ושל תקשורת ההמונים בכללה; ובתוך כך גם על המצבים והדמויות שמחוללים כותרות, ובאופן רחב על המציאות הישראלית כולה.
התוכנית זכתה מראשיתה למדרוג גבוה. יוצר התוכנית והעורך הראשי שלה הוא מנהל התוכן של קשת, מולי שגב. את שם התוכנית נתנה לה דנה מודן, בת זוגו של שגב בזמנו, מתוך שירו של יהורם גאון "שלום לך ארץ נהדרת" (שגב זכר כי ההשראה לרעיון של מודן הייתה המשפט "יש לנו ארץ נהדרת" שהשמיע בנימין נתניהו במערכת הבחירות מול שמעון פרס).
"ארץ נהדרת" שודרה לראשונה ב־2 בנובמבר 2003. העונה הראשונה שודרה בימי שישי בערב, בדומה לתוכניות בידור אחרות ששודרו בתחילת שנות האלפיים. תבניתה הבסיסית, שהסתמכה על צוות של שחקנים וקומיקאים ושילוב תכנים בידוריים וסאטיריים בנוסח תוכניות מצליחות קודמות כמו "רק בישראל", "ניקוי ראש" ו"העולם הערב", הוכיחה את עצמה וזכתה להצלחה. תוכנית הבידור הישראלית קיבלה השראה רבה מתוכנית הבידור האמריקנית "סאטרדיי נייט לייב" וכן מתוכניות נוספות כגון "הדיילי שואו". התוכנית הפכה לאחת התוכניות המתוסרטות ארוכות השנים ביותר בטלוויזיה הישראלית, ונכון ל־2022 הופקו לה 20 עונות.
בשנת 2022 שודר סרטם של ירון שילון וניר זהבי - "ארץ נהדרת - תמונת מחזור". סרט דוקומנטרי באורך 81 דקות המסכם 20 שנות "ארץ נהדרת" ובו מפגש מיוחד וחד פעמי של כוכבי כל העונות.
בעונה ה־15 החלה התוכנית להיות משודרת בפורמט HDTV.